གསུམ་ནས་སྒྱུར་བཅོས་སྒོ་དབྱེ་གཏིང་ཟབ་ཕྱོགས་སུ་གོང་འཕེལ་ཡོང་བར་སྐུལ་མ་གཏོང་དགོས།བསམ་བློ་སྔར་བས་བཅིངས་འགྲོལ་བཏང་ནས་འགྱུར་ལྡོག་གནད་འཁེལ་དབྱེ་འབྱེད་དང་།ཚན་རིག་དང་མཐུན་པའི་ངང་བབ་བསྟུན་ཡོང་བ་བྱེད་པ།རང་འགུལ་ངང་འགྱུར་ལྡོག་ཡོང་རེ་བྱེད་པ་བཅས་ཀྱིས་བཀག་རྒྱ་དང་བསམ་བློའི་གོམ་སྟབས་ཀྱི་འཆིང་རྒྱ་མཐའ་གཅིག་ཏུ་སེལ་བ་དང་།ཁྱབ་ཁོངས་གལ་ཆེན་དང་འགག་རྩའི་ལྷུ་ཚིགས་ཀྱི་སྒྱུར་བཅོས་ལ་སྐུལ་མ་གཏིང་ཟབ་གཏོང་བ།མ་ལག་འདུས་གྲུབ་ལ་ཤུགས་སྣོན་རྒྱག་པ།གཞུང་ཁོངས་རྒྱུ་ནོར་དང་།གཞུང་ཁོངས་ཁེ་ལས།དམངས་གཉེར་དཔལ་འབྱོར།ཚོང་དོན་ལམ་ལུགས།སྤྱི་ཚོགས་ཀྱི་ཡིད་རྟོན།ཤེས་ལྡན་པ་འཕེལ་རྒྱས།གྲོང་ཁྱེར་དོ་དམ།དམངས་འཚོ་འགན་ལེན་སོགས་ཀྱི་སྒྱུར་བཅོས་བྱ་ཐབས་འཐུས་སྒོ་ཚང་དུ་གཏོང་བ་དང་དོན་འཁྱོལ་ལ་མུ་མཐུད་དམ་འཛིན་ཡག་པོ་བྱས་ཏེ་སྒྱུར་བཅོས་ཕྱོགས་བསྡུས་ཀྱི་ནུས་པ་ཆེ་རུ་གཏོང་དགོས།མ་རྩའི་ཁྲོམ་རའི་སྒྱུར་བཅོས་ཟབ་ཏུ་བཏང་ནས་རང་སའི་ཚན་རྩལ་གསར་གཏོད་ཀྱི་ཁེ་ལས་དེ་བས་མང་བའི་ཡིད་དབང་བཀུག་ནས་འཕེལ་རྒྱས་སྟོབས་ཆེར་གཏོང་དགོས་པ།